प्राच्यविद्या एवं भाषा विभाग के प्रोफेसर दामोदर शास्त्री ने द्विअर्थीय शब्दावली का प्रयोग करते हुए संपूर्ण कार्यक्रम का क्रियान्वयन विवेक द्वारा होना बताया व इसके लिये एक तरफ संचालन कर रहे डाॅ. विवेक महेश्वरी की तारीफ की वहीं दूसरी ओर इसके लिये समस्त संस्थान परिवार को साधुवाद दिया। शिक्षा विभाग के विभागाध्यक्ष प्रोफेसर बी.एल. जैन ने अपने विभाग की तरफ से संस्थान परिवार के सभी सदस्यों के प्रति शुभकामनायें देते हुए कहा कि प्रयास और पुरुषार्थ के माध्यम से नववर्ष में हम अपने संकल्प की सिद्धि करते रहे।